Rikunarita-ORG/Wikinium huggingface dataset:
# يينيسي

|  |  |
| --- | --- |
|  | **لمقال مقطوع من شجرة**، ما كايدي ليه تا شي مقال أخر، زيد ليان ديالو ف مقالات خرين. |

تصويرة د واد يينيسي.

لبلاصة د يينيسي ف لخريطة.

**يينيسي** (بالروسية: Енисе́й، بلمنݣولية: Енисей мөрөн)، هو خامس أطول واد ف لعالم، و أكبر واحد اللي تيصب ف لمحيط لمجمّد الشمالي. تينبع واد يينسي ف الجبال د سيان ف سيبيريا، و موراها طرف منو تيمشي للجنوب و تيدخل ف مونݣوليا، و طرف تيبقا ف روسيا، تيطلع للشمال و تيقطع سيبيريا كلها تا تيصب ف لبحر د كارا. الشرق ديال لواد تيصب ف الضاية د بايكال. الطول لكامل د يينسي هو 5539 كيلوميطر.

أغرق بلاصة ف يينسي فيها 24 ميطرو د لغرق، و لمتوسط د لغرق د لواد كامل هو 14 لميطرو. لواد تيتجمد ف الشتوا، و ف شي بلايص ف الشمال ديالو تيبقا مجمد تال تقريبا 200 نهار كل عام. ملّي تيدوب التلج، تيدير لواد فيضانات كبار ف الربيع (بحال لويدان لاخرا د سيبيريا)، و تيقدر يفيض تا ف الصيف و لخريف إلا هبطات الشتا بزاف.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |

|  |  |
| --- | --- |
|  | ويكيميديا كومنز عندا تصاور و معلومات على **يينيسي**. |
# ليونيسكو

|  |
| --- |
| منظمة لأمم لمتحدة د تّعليم وتّقافة
 |
|  |
|  |
| **لمعلومات لمهمة** |
| لختيصار | ليونيسكو |
| نّشأة | 4 نونبر 1945؛ هادي 74 عام |
| نّوع | وكالة مختصة د لأمم لمتحدة |
| لوضع لقانوني | نشيطة |
| لمقر | باريز، فرانسا |
| رّئيس | لمدير لعام أودري آزولاي |
| لمنظمة لأم | لمجلس لقتيصادي ولإجتيماعي د لأمم لمتحدة |
| لموقع | www.unesco.org |

**منضمة د لأمم لمتحدة د تّعليم ؤ تّقافة** (**ليونيسكو**) هيّا وكالة متخصصة ديال لأمم لمتحدة ؤ لي كاتهدف ل تعزيز سّلام لعالمي ؤ لأمن من خيلال تّعاون دّولي ف تّعليم ؤ لعولوم ؤ تّقافة. داخلين فيها 193 دول أعضاء ؤ 11 عضو منتاسب، ؤ حتا شوراكا ف لقطاع لماشي حكومي ؤ لحكومي ؤ دّولي ؤ لقطاع لخاص. سّييج د ليونيسكو كاين ف پاري ف فرانسا، وعندها 53 بيرو ميداني إقليمي و199 لجنة وطنية لي كاتسهّل ليها لولاية ديالها لعالمية.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **ليونيسكو**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# رتيلة (بوت)

لقلدة ديال رتيلة
**رّتيلة** ؤلا **لكرولر د لويب** (ب نّݣليزية **Spider**، ؤلا **Web crawler**، ؤلا **Spiderbot**) هوّا بوت متخصص ف دّوزان على صّفاحي د لويب، ؤ كيتخدّم عادةً من طاراف لموطورات د لبحت باش يفهرس سّيتات ؤ صّفاحي د لويب.

رّتيلات كيتخدّمو تا ف تغراف لويب، يعني جمع معلومات محددة من سيتات مختالفين. سّيرڤورات كيقدرو يستعملو فيشي `robot.txt` لي كيكونو فيه لقواعد لي خاص يلتازم بيها لبوت ف داك سّيرڤور، باش يحدو ؤ تا باش يبلوكيو رّتيلات ؤ لبوتات بشكل عام.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# موحيطولوجيا

خريطة د 1799 ديال السوارح (تيارات) ف لمحيط لأطلسي و لمحيط لهندي
**لموحيطولوجيا** ؤلا **ؤصيانوڭرافيا** (ب نݣليزية **Oceanography**) هوّا مجال د الصيونص كيدرس لموحيطات.

كاتعتابر لؤصيانوڭرافيا مجال تابع ل الصيونص د لأرض، و كاتشمل مجموعة د لمواضيع بحال السيستيم لإكولوجي، السوارح د لموحيطات، لمُّاج، الديناميك د لمُّايع ف لكاضر ديال الجيوفيزيك. الطيكطونيك د الصفايح، و الجيولوجيا ديال قاع لبحر، و غيرهوم من لمواضيع لي كيدروسوهوم لحرايفيا د هاد لمجال باش يفهمو لموحيطات د لأرض.

لموحيطولوجي خاصو يكون دارس شلا مجالات بحال لفيزيك، الجيولوجيا، الشيمي، و لبيولوجيا باش يقدر يدير الدراسات ديالو.

|  |  |
| --- | --- |
|  | ويكيميديا كومنز عندا تصاور و معلومات على **موحيطولوجيا**. |

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# روبيديوم

|  |
| --- |
| روبيديوم
 |
|  |
| **لجدوال الدوري** |
| الرمز | Rb |
| النمرة الدرية | 37 |
| قبل منّو | عنصر كيماوي (كريپتون) |
| بعد منّو | عنصر كيماوي (سطرونتيوم) |
| ليحداتيات فلجدوال | عناصر المجموعة الأولى، عناصر الدورة الخامسة و فلز قلوي |
| **ليكتيشاف** |
| اللي كتاشفو | روبرت بنزن |
| فين تكتاشف | ألمانيا |
| إيمتا تكتاشف | 1861 |
| تسمّى على | حمر |
| **لبيانات لمعبورة** |
| لكتلة | 85.4678 Da |
| شكل ليليكترونات | [Kr] 5s¹ |
| النماري دلاكسدة | 1 |
| لكهروسيلبية | 1 |

**الروبيديوم** (ب نّݣليزية :Rubidium) هوّا عنصر كيماوي أساسي، الرمز ديالو هوّا Rb ؤ نّمرة دّرية ديالو 37
ف طّابلو دّوري، هاد لعنصر مرتب ف السطر (الدورة) 5و لعمود (لمجموعة) 1. هاد لعنصر داخل ف لݣروپ ديال لفلزّات لقلوية
. ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1861.

## لخاصيات لفيزيكية

* لكتلة دّرية: 85,468 ݣرام/مول.
* لحالات د لأكسدة: 1
* لكهروسلبية: 0.82 ف سلوم د پاولينݣ
* لكتافة: 1.53
* شعاع دري: 2.98 أنݣستروم.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **روبيديوم**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# مجر لكبش

|  |
| --- |
| مجر لكبش
 |
|  |
| تسمى على | حليب، شتوة، شارع، طريق، طريق شنت ياقب، كبش، طرق رومانية، حنة، الشوماك، طير، رب، Godred Crovan، قش، white elephant، لعاود و إوز |
| **لبيانات لمعبورة** |
| نص لقطر | 50,000 ly |
| لكتلة | 1,200,000,000,000 M☉ |
| دورة على راسو | 87,000,000,000 |
| لقدر لمطلق | −20.9 |
| **لبيانات دلملاحضة** |
| لكوكبة | الحوت، الرامي، ممسك الأعنة، ذات الكرسي، نُعَيم، الإكليل الشمالي، الجاثي، العقرب، القيثارة، التنين، الحية، العقاب، السهم، الدب الأصغر، الدب الأكبر، الميزان، الثور، التوأمان، كونصير، الأسد، العذراء و الجدي |

**مجرّ لكبش** ؤلا **مجرّة لكبش** (نّݣليزية: Milky Way galaxy، لعربية: مجرة درب تّبانة‎) هي لمجرّة لي فيها لمجموعة شّمسية ديالنا.

سّمية ب لعربية *درب التبانة* كاتعني بلي لعرب شبّهو لمجرة ب تّبن لي كان كايطيح ليهم من لحوالا وكان كايبان لأتر ديالو ف لأرض بحال ليدّين ديال لمجرة. أما سّمية النڭليزية *The Milky Way* فا جات من تّعبير ليوناني لقديم *Kikilod Galaxias* ولّي كايعني دوّارة د لحليب. كاتبان مجرّة لكبش من لأرض بحال شي شريط حيت لهيكل ديالها داير بحال شي ديسك كايتشاف من الداخل. أول مرة شاف ݣاليليو ݣاليلي شّريط بلي راه نجوما كانت ف 1610. حتال لعشرينات لّولين ديال لقرن لي فات، كان كايسحاب ل أغلب لفلكيّين بلّي مجرّة لكبش فيها ݣاع نّجوما د لكون.

## نويطات لوغاوية

## مصادر

|  |  |
| --- | --- |
|  | ويكيميديا كومنز عندا تصاور و معلومات على **مجر لكبش**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# واد سند

|  |  |
| --- | --- |
|  |  **مقالة ؤلا فقرة ناقصينها مصادر**. لمعلومات لّي ف هاد لمقالة ؤلا هاد لفقرة ناقصين ف توتيق، خاصّ يتزادو فيها مصادر باش تكون موتوقة. شوف هنا كيفاش تزيد لمصادر. **ماتّخلعش!** هاد لميصاج مديور باش تشوفو لفرقة ديال الصيانة و لمراجعة د لمقالات، و ماكيعنيش بلي درتي شي غلط! |

|  |  |
| --- | --- |
|  | **لمقال مقطوع من شجرة**، ما كايدي ليه تا شي مقال أخر، زيد ليان ديالو ف مقالات خرين. |

لواد ولمدانة(لحضارة) دسّند
**واد سّند** ؤلا **واد لهندوس** هوّا واحد لواد كاين ف لپاكستان ؤهوّا اللي طويل ؤ لموهيم منبين لويدان ديال پاكستان و ݣاع شبيهتْقارة لهندية. الطول ديالو واصل ل 3190 كلم وشاد جوج بلدان د : لهند و پاكستان، وفوق من هادشي كايدوز على بلايص اللي كايسكنو فيها دياني و تقافي مامتشابهينش.

حݣا ، هاد لواد كان هوّا لاصل دلمدانة لهندية لبالية(لقديمة) اللي بدات كاتزداهر جوايه 3600 عام قبل مايتزاد لمْسيح ، وبهاكا كان عندو شان كبير فداك لهيه. وباش نفونديو فلموضوع، هاد لواد كاتحداه لمدينة تّاريخية الرّايبة ديال هاراپا ومنها نيت هاد لمدانة كاتسما ب"لمدانة لهاراپاوية" وفيها واحد سّيتْ أركيولوجي موجود فقليم پينجاب اللي قلّبوه النݣالزة عام 1922 م. وخلاص ، هاد لواد كايشكل حد بين لهند و شّياطة دهاد لعالام.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |

|  |  |
| --- | --- |
|  | ويكيميديا كومنز عندا تصاور و معلومات على **واد سند**. |
# دجيمس كوك

|  |
| --- |
| دجيمس كوك
 |
|  |
| **معلومات عامة** |
| زيادة | 27 أكتوبر 1728 Marton (مملكة بريطانيا العظمى) |
| لموت | 14 فبراير 1779 (50 عام) Kealakekua Bay (هاواي القديمة) |
| طريقة دلموت | قتيلة |
| سباب لموت | جرح طعني |
| لجنسية | مملكة بريطانيا العظمى  |
| لحرفة | كشايفي، رسّام د لخرائط، ؤفيسير د لبحر، بحري، بوطانيست و مكتشف |
| لّوغات لي كيعرف | نڭليزية و لفرانساوية |
| **لكاريير ديال الشخص** |
| شارك ف | بعثة كوك الأولى بعثة كوك الثانية بعثة كوك الثالثة |
| **لفاميلة** |
| لواليد | جيمس كوك |
| لواليدة | Grace Pace |
| شريك | إليزابيث باتس كوك (1762–) |
| لولاد | نطانيل كوك جوزيف كوك جورج كوك إيليزابيط كوك جيمس كوك هيو كوك |
|  |
| **لعسكر** |
| لڭراد | كاپيتان  |
|  |
| لجوايز | * (1776)  وسام كوبلي
* زمالة الجمعية الملكية
* Person of National Historic Significance
 |
|  |
|   |

لكاپتين **دجيمس كوك** (بالنݣليزية: **James Cook**) (27 أكتوبر 1728 - 14 فبراير 1779) كان مستكشيف و بحار و رسّام ديال لخرايط نݣليزي. دار تلاتة ديال الرحلات للمحيط لمهدن و دار لخرايط ل بزاف ديال لبلايص و لݣزاير و لبحور. تعرف عند لبريطانيين باللي هو اللي كتاشف الساحل الشرقي تاع ؤسطراليا، و هو اللي لقا لݣزاير د هاواي ؤ هو اللول اللي دار خريطة ديال نيوزيلاندا.

ف حياتو جاب ضورة على لعالام جوج مرّات. داز من حدا لقطب لجانوبي و لقا ݣزاير و بلايص جداد ف أمريكا الشمالية و لجانوب ديال لمحيط لمهدن. دوز بزاف ديال لوقت ف الرحلات ديالو كايدير التجاريب و كايصاوب لخرايط. كان كايألف كتوبا على لحوايج و لبلايص اللي شاف.

## حياتو

تزاد دجيمس كوك نهار 27 نونبر 1728 ف مدينة مارطون. كان ولد فلّاح سكوطلاندي. قرا ف لمدراسة ديال ݣريت أيطن (بالنݣليزية: Great Ayton) و بدا لخدمة ف واحد لمحال ف مدينة ستايت فاش كانت عندو 17 عام. ف عمر 18 ولّا بحار و متعلم عند لكاپتين جون والكر اللي كان كايصدر لفاخر. تعلم جيمز كوك الرياضيات و لملاحة من عند والكر. تصافط ل تلاتة ديال لبيعتات ديال لباطو *Endeavour* اللي ضار لعالام كامل.

كان لهدف ديالو ف هاد الرحلات:

* يلقا لقارة لجنوبية لمجهولة (terra australis incognita)
* يدير لحسابات لفلكية تاع ڤينوس
* يصاوب خرايط ل بلايص جداد
* ياخد لأرض للملك لبريطاني جورج التالت
* يقلّب على بلايص جداد للقشلات د لعسكر
* يقلب على طرقان بحرية جداد مابين لمحيط لأطلسي و لمحيط لمهدن
* يصاوب مرصد د لفلك ف تاهيتي

دجيمس كوك تقتل ف هاواي بسباب مدابزة على باطو مسروق.

## لفاميلة د كوك

كان عندو ربعة د لولاد و بنت وحدة: جوزيف كوك، جورج كوك، نطانيل كوك، هيو كوك و إيليزابيط كوك. لواليد ديالو كانت سميتو دجيمس كوك. كانو عندو تلاتو د لخواتات و جوج خوت: ماري كوك اللي ماتت و عمرها 4 سنين، مارݣاريت كوك، جين كوك، ويليام كوك و دجون كوك.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **دجيمس كوك**. |